wickkiey/tamil-wikipedia-chunked huggingface dataset:
# கலசம்

லிங்கராஜர் கோயில் கோபுர கலசம்]]  
**கோபுரக் கலசம்** (Kalasam) என்பது இந்து கோவில்களில் கோபுர உச்சியில் காணப்படும் ஓர் உறுப்பு ஆகும். கலசம் என்பது கோவில்களின் அடையாளமாக கருதப்படுகிறது. கோவில்கள் புதுப்பிக்கப்படும்போது கலசங்கள் மாற்றப்பட்டு யாகங்கள் நிகழ்த்தப்படும் நிகழ்வினை கும்பாபிஷேகம் என்பர்.
பெரும்பாலான கலசங்கள் உலோகங்களால் செய்யப்படுகின்றன. சில இடங்களில் கல்லால் செய்யப்படுவதும் உண்டு. கோவில் கோபுரங்களையும் கொடி மரங்களையும் காண்பதுவுமே புனிதமாக கருதப்படுகிறது.
12 ஆண்டுகளுக்கு ஒரு முறை கோபுரக்கலசங்களில் உள்ள தானியங்கள் குடமுழுக்கின்போது மாற்றப்படுகின்றன. கோபுர கலசங்கள் இடிதாங்கிகளாக செயல்படுகிறது எனறு சிலர் கூறுவர் எனினும் இதற்கு அறிவியல் ஆதாரங்கள் இல்லை. இந்தக் கூற்று தவறானது என்பதை மின்னல் காரணமாக தஞ்சைப் பெரியகோயில் கலசம் உடைந்த சம்பவம் எடுத்துக் காட்டுகிறது. இந்த நிகழவு 2010 நவம்பர் 28 அன்று நடந்தது. "இராஜராஜன் திருவயில்" கோபுர கலசங்களை மின்னல் தாக்கியபோது அது சேதமடைந்தது. அதேசமயம் இடிதாங்கி பொருத்தப்பட்ட "கேரளாந்தகன் வாயில்"லில் குறைந்த சேதமே ஏற்பட்டது (இந்திய தொல்பொருள் ஆய்வுக் கூற்றின்படி).
# ஊசியிலைக் காடுகள்

**ஊசியிலைக் காடுகள்**(Coniferous forest), 50 பாகை முதல் 60 பாகை வரையிலான வட அகலாங்கு(அட்ச கோடு)களுக்கு இடையில் அமைந்துள்ள இக்காடுகளே மிகப் பொிய உயிாின வாழிடங்கள் ஆகும். இவை யுரேசியா மற்றும் வட அமெரிக்கா கண்டப் பரப்புகளில் பெருவாாியாக அமைந்துள்ளன. இரண்டில் ஒரு பங்கு தாவரங்கள் சைபீாியாவிலும் மற்றுமொரு பங்கு இசுக்கொட்லாந்து, அலாஸ்கா மற்றும் கனடாவிலும் காணப்படுகின்றன.
# ஊசியிலைக் காடுகள்

## காலநிலை

இப்பகுதியில் நிலவும் பருவகாலங்களை ஈரமான மிதமான கோடைக்காலங்களாகவும் நீண்ட வறண்ட குளிா்காலமாகவும் பார்க்கலாம். துாந்திர காடுகளில் தாவரங்களின் வளா்ச்சி காலம் 130 நாட்கள் மட்டுமே. இப்பகுதியில் குளிா்காலத்தில் பனி பொழிகிறது. இக்காடுகளில் மரங்கள் ஊசி போன்ற இலைகளை கொண்டிருக்கின்றன. இக்காடுகளில் ஏறக்குறைய 1700 மர வகைகள் காணப்படுகின்றன. இவை கடுங்குளிரையும் தாங்கும் அமைப்பை பெற்றுள்ளன.
# ஊசியிலைக் காடுகள்

## பொருளியல் சிறப்புகள்

இலையுதிர் தாவரங்களின் மென்மரங்கள் பாரிய பொருளியல் மதிப்பு வாய்ந்தன. இவை ஆண்டுக்கு உலகின் 45% வெட்டுமரங்களை நல்குகின்றன.னைம்மரங்களின் பிற பயன்பாடுகளாக, தாள்கள், மரக்கூழில் இருந்து வேதியியலாகப் பதப்படுத்திய நெகிழிகள் ஆகிய தொழிலக விளைபொருட்கள் அமைகின்றன. சில ஊசியிலை மரங்கள் பைன் கொட்டை, யூனிப்பர் கொடிமுந்திரிப் பழங்கள் (பின்னது ஜின்கலுக்கு மணமூட்ட உதவுபவை) ஆகிய உனவுப் பொருட்களையும் தருகின்றன.
# பசுமைமாறாக் காடுகள்

**பசுமைமாறாக் காடுகள்** (Evergreen forests), நிலநடுக்கோட்டை சுற்றிக் காணப்படுகின்றன. இம்மண்டலத்தில் அதிகமான வெப்பமும் கனத்த மழைப்பொழிவும் இருக்கின்றது. ஆகையால் தாவரங்கள் துாிதமாகவும், அடா்த்தியாகவும் அதிக எண்ணிக்கையிலும் வளா்கின்றன. மேலும் பருவ காலங்கள் கிடையாது, ஆகையால் இத்தாவரங்கள் பசுமை மாறாமல் செழிப்பாக காணப்படுகின்றன.  
நுாற்றுக்கணக்கான தாவர இனங்களும், செடிகளும் பசுமைமாறாக் காடுகளில் காணப்படுகின்றன. சில இனங்கள் புதா்கள், முட்செடிகள், கொடிகள் ஆகியவற்றைக் கொண்டிருக்கும். இக்காடுகளில் உள்ள மரங்கள் சராசாியாக 25-35 மீட்டா் உயரங்களுடன், விழுதுகளாலான அகன்ற அடிப்பாகத்துடன் காணப்படுகின்றன. அம்மரங்களைத்தவிர செடிகளும் கொடிகளும் வெவ்வேறு உயரங்களில் அடா்ந்து நெருக்கமாகவும் தொடா்ச்சியாகவும் வளா்ந்துள்ளன. ஆகையால் இக்காடுகள் பல அடுக்குகள் கொண்ட தோற்றத்தைக் கொண்டுள்ளது. இவ்வடுக்குகளில் சூாிய ஒளி கூட ஊடுருவ முடிவதில்லை.
# ஒட்டுக்கள்

**' ஒட்டுக்கள் **' தற்காலத் தமிழில் பெயர், வினை தவிர ஓட்டுக்களும் வழக்கிலுள்ளன. இவற்றை அடைகள் எனவும் கூறுவதுண்டு.
# ஒட்டுக்கள்

## வகைகள்

1. முன்னொட்டு
1. உள் ஒட்டு
1. பின்னொட்டு என மூவகை உள்ளன.
# ஒட்டுக்கள்

## முன்னொட்டு

சொல்லுக்கு முன் சேர்த்துக்கொள்ளப்படுவது முன்னொட்டு அல்லது முன்னடை ஆகும்.
# ஒட்டுக்கள்

## சான்று

1. மரியாதை > அவமரியாதை
1. மானம் > அவமானம்
1. நீதி > அநீதி  
எதிர்மறையைக் குறிக்க அவ, அ என்ற முன்னொட்டுக்கள் சேர்க்கப்படுகின்றன.
# ஒட்டுக்கள்

## உள் ஒட்டு

உள் ஒட்டுகள் தமிழில் இல்லை.
# ஒட்டுக்கள்

## பின்னொட்டு

சொல்லுக்குப் பின் சேர்க்கபடுவது பின்னொட்டு அல்லது பின்னடை ஆகும்.
# ஒட்டுக்கள்

## சான்று

1. பெரியாரும் ராஜாஜியும் நண்பர்கள்.
1. மற்றவர்களும் இந்தத் தொழிலைச் செய்ய ஆரம்பித்துவிட்டார்கள்.  
உம் என்ற பின்னொட்டு வைத்துள்ளது.  
இவையல்லாமல் ஓ , ஆவது போன்ற பின் ஒட்டுக்களும் உள்ளன.
# ஒட்டுக்கள்

## ஓ என்னும் பின்னொட்டு

1. நீ அங்கே போவாயோ ?
1. கலைஞர் வள்ளுவர் கோட்டம் அமைத்தாரோ ?
# ஒட்டுக்கள்

## ஆவது என்னும் பின்னொட்டு

1. இரண்டாவது பேசியவர் முதலமைச்சர்.
1. நான் எங்கேயாவது செல்கிறேன்.
1. அவராவது கூறியிருக்கலாம்.  
இவ்வாறு வளர்ந்து வரும் சமுதாய மாறுதலுக்கேற்ப மொழியும் மாற்றமடைந்து கொண்டே வருகிறது.
# ஒட்டுக்கள்

## பார்வை நூல்

தமிழ் மொழி வரலாறு, டாக்டர். சு. சக்திவேல், மெய்யப்பன் பதிப்பகம்.
# ஜே. பி. பொறியியல் கல்லூரி

**ஜே. பி. பொறியியல் கல்லூரி** (*J.P. College of Engineering, Ayikudy, Tenkasi*) என்பது தென்காசி மாவட்டம், தென்காசி வட்டம் ஆய்குடி கிராமத்தில் அமைந்துள்ள சுயநிதி பொறியியல் கல்லூரி ஆகும். தமிழ்நாடு முன்னாள் சட்டமன்ற உறுப்பினர் ச. பீட்டர் அல்போன்ஸ்சினை தலைவராகக் கொண்ட கருணை சுவாமிநாதன் கல்வி மற்றும் தொண்டு அறக்கட்டளையினால் இக்கல்லூரி நிறுவப்பட்டுள்ளது. இக்கல்லூரி 2007ஆம் ஆண்டு முதல் செயல்பட்டு வருகின்றது. 2012ஆம் ஆண்டு முதல் இக்கல்லூரியினை மோிஇமாகுலேட் சகோதாிகள் மற்றும்மோிஇமாகுலேட் சேவை அமைப்புகளால் நடத்தபடுகிறது.
# கே. சரஸ்வதி அம்மா

**கே. சரஸ்வதி அம்மா**மலையாளத்தின் பெண்ணியச் சிறுகதை எழுத்தாளர். இவர் 1919 ஆம் ஆண்டு ஏப்ரல் மாதம் 14 ஆம் தேதி பிறந்தார். இவரின் சிறுகதைகள் பல அமெரிக்கப்புத்தகங்களில் மொழிபெயர்க்கப்பட்டுள்ளன. ஜான்ஸி ஜேம்ஸ் என்னும் விமர்சகர் "கேரளத்தின் பெண் எழுத்தாளர்களில் அதீத துன்பியலை வேண்டுமென்றே புறக்கணித்த பெண் மேதை" என்கிறார்.
# கே. சரஸ்வதி அம்மா

## இலக்கியப் போக்கு

கே. சரஸ்வதி அம்மா 1938 ஆம் ஆண்டு வெளிவந்த சிறுகதை மூலமாக மலையாள இலக்கிய உலகில் தன் பயணத்தைத் துவங்கினார். அது 12 பகுதிகளாக வெளிவந்தது. 1958 ஆம் ஆண்டில் ஒரு நாவல் மற்றும் நாடகத்தை எழுதினார். இவரது கட்டுரைகளின் தொகுப்பு புருஷன்மாரில்லாத லோகம் என்னும் பெயரில் வெளிவந்தது.இவரது காலத்தில் ஆண்களை வெறுப்பவர் என்று புறக்கணிக்கப்பட்டார். ஆனால் தற்போது பெண்ணிய எழுத்தாளர்களால் மேதை என்றுக் கொண்டாடப்படுகிறார்.  
இவரது சில அறிவியல் கதைகள் ஆங்கல மொழியில் "மறக்கப்பட்ட பெண்ணியத்தின் கதைகள்"(Stories from a forgotten feminist) எனும் தலைப்பில் வெளிவந்துள்ளன.ஜான்ஸி ஜேம்ஸ் என்பவர் இவரது கதைகள் பெண்களின் ஆண் மற்றும் காதல் மேல்கொண்ட மாயையை உடைத்தெறியக்கூடியதாக இருக்கின்றன. ஆண்களேக் குடும்பத்தலைவன் என்னும் கலாச்சரத்தை மிக வன்மையாகச் சாடுகின்றன. இவர் பெண்ணியம் பேசுவதையே நற்பெயராக எண்ணுகிறார்.
# கே. சரஸ்வதி அம்மா

## பணிகள்

### நாவல்

- பிரேமபாஜனம் (premabhajanam) 1944
# கே. சரஸ்வதி அம்மா

## பணிகள்

### நாடகம்

- தேவதூதன் (Messenger of God) -1945
# கே. சரஸ்வதி அம்மா

## பணிகள்

### சிறுகதைகள்

- பொன்னும்குடம் (Ponnumkudam )(Pot of Gold) - 1946
- ஸ்ரீஜனனம் (SthreeJanmam) (Born as a woman) - 1946
- கீழ்ஜீவனக்காரி (Keezhjeevanakkari)(Subjugatef woman)- 1949
- கலமந்திரம் (Kalamandiram) (Temple of art) - 1949
- பெண்புத்தி (Penbuddhi) (Women's wit) - 1951
- கணத்த மதில் (Kanatha Mathil) (Thick wall) - 1953
- பிரேம பரீக்ஷனம் (Prema Pareekshanam) (Experiment of love) - 1955
- சுவண்ண பூக்கள் (Chuvanna Pookkal) (Red flowers) - 1955
- சோளமரங்கள் (Cholamarangal) (Shady trees) - 1958
# கே. சரஸ்வதி அம்மா

## பணிகள்

### கட்டுரைத்தொகுப்பு

- புருஷன்மாரில்லாத லோகம் (Purushanmaarillatha Lokam )(World without men)
- மறக்கப்பட்ட பெண்ணியக் கதைகள்
# சி. கனகசபாபதி

**சி. கனகசபாபதி** என்பவர் ஒரு கல்வியாளர், திறனாய்வாளர். தமிழ்ப் பேராசிரியர் ஆவார். ஒரு பேராசிரியராக முதன்முதலாகப் புதுக்கவிதையை வரவேற்று எழுதியவர் ஆவார். இவர் பொதுநிலைச் சமூகவியலார்களில் குறிப்பிடத்தக்கவர் ஆவார்.  
இவர் மதுரை காமராசர் பல்கலைக்கழகத்தில் பேராசிரியராக நவீனத் தமிழ் இலக்கியம் கறிபித்துவந்தார். மேலும் இவர் முதன்மையாக எழுத்து இதழில் தொடர்ந்து எழுதினார். புதுக்கவிதையின் உருவ அமைப்பு, உருவகம், படிமம் முதலியவை உள்ளிட்ட அதன் உத்திகள், பொதுவான கட்டமைப்பு முதலியவற்றை விரிவாக விளக்கி திறனாய்வு செய்துள்ளார்.
# சி. கனகசபாபதி

### எழுதிய நூல்கள்

1. பாரதி-பாரதிதாசன் கவிதை மதிப்பீடு [1979]
1. தி-பாரதிதாசன் ஒப்பியல் திறனாய்வு [1980]
1. பாரதியும் பிறகும் ந. பிச்சைமூர்த்தியும் பிறகும்
1. புனைகதைகள், சி. கனகசபாபதி கட்டுரைகள் (2005)
# பார்டன் ஊசல்களின் அமைப்பு

அமைப்பின் படம்]]
FRS எனப்படும் அரச கழகத்தின் (Fellow of the Royal Society) உறுப்பினரும் (1858-1925), நாட்டிங்காம் பல்கலைகழகக் கல்லுாரியின் இயற்பியல் போராசிரியருமான பேரா . எட்வின் கென்றி பார்டன் உருவாக்கிய ஊசல்களின் அமைப்பே **பார்டனின் ஊசல்களின் அமைப்பு** (**Barton's pendulums**) என அழைக்கப்படுகிறது. இவர் கோள வடிவப் பொருட்களின் இயக்கங்கள் பற்றிய ஆய்வில் அதிக ஆர்வம் கொண்டிருந்தார். பார்டனின் ஊசல்களின் அமைப்பு ஒத்திசைவு (resonance) என்ற கோட்பாட்டை விளக்க உதவுகிறது.
# பார்டன் ஊசல்களின் அமைப்பு

## செயல்படும் விதம்

ஒத்திசைவு அதிர்வெண்ணை விட அதிகமாகவோ, குறைவாகவோ அதிர்வெண் இருக்கும்போது, ஊசல்களின் இயக்கங்களில் ஏற்படும் மாற்றங்களை பார்டன் ஆய்வு செய்தார்.  
**பார்டனின் ஊசல்களின் அமைப்பில்** படத்தில் உள்ளவாறு, வெவ்வேறு நீளங்களைக் கொண்ட 10 ஊசல்கள் ஒரே கம்பியில் கட்டி தொங்கவிடப்பட்டுள்ளன. இதில் முதல் ஊசலானது, இயக்கும் ஊசல் (driver pendulum) எனப்படுகிறது. மொத்த ஊசல்களின் அமைப்பையும் இயக்க வேண்டியுள்ளதால் இயக்கும் ஊசல் மட்டும் கனமானதாக இருக்கும்.  
அனைத்து ஊசல்களும் ஒரே கம்பியில் தொங்கவிடப்பட்டுள்ளதால் இயக்கும் ஊசலை அலைவுறச் செய்யும்போது மற்ற ஊசல்களும் அலைவுறும். இயக்கும் ஊசலின் அதிர்வெண்ணும் மற்ற ஏதாவது ஒரு ஊசலின் (அந்த ஊசலின் தொங்கவிடப்பட்ட கம்பி+குண்டின் நிறை, இயக்கும் ஊசலின் நிறை அளவிற்கு சமமாக இருக்க வேண்டும்) அதிர்வெண்ணும் சமமாக இருப்பின், அந்தவொரு ஊசல் மட்டும் அதிக வீச்சுடன் (Amplitude) அலைவுறும். மற்ற அனைத்து ஊசல்களும் குறைவான வீச்சுடன் அலைவுறும். இதுவே ஒத்திசைவுக் கோட்பாடாகும்.  
ஒத்திசைவு அதிர்வெண் என்பது ஊசல்களின் நிறை, புவியீர்ப்பு முடுக்கம் மற்றும் ஊசல்கள் தொங்கவிடப்பட்ட கம்பியின் நீளம் ஆகியவற்றைப் பொறுத்தது.
# பார்டன் ஊசல்களின் அமைப்பு

## பயன்

வகுப்பறைகளில், ஒத்திசைவுக் கோட்பாட்டை எளிதாக விளக்க இச்சோதனை மிகவும் உதவுகிறது.
# ஜெயசித்ரா

**ஜெயசித்ரா** (தெலுங்கு: జయచిత్ర) ஒரு நட்சத்திர நடிகை, தென் இந்தியத் திரைப்படங்களில் 1970 மற்றும் 1980களில், பெரும்பாலும் தமிழ், தெலுங்குப் படங்களில் நடித்தவர். இவர் ஆந்திராவைப் பூர்வீகமாகக் கொண்டவர். குழந்தை நட்சத்திரமாக கே. எஸ். கோபாலகிருஷ்ணனின் குறத்தி மகன் படத்தில் நடிகையாக அறிமுகமானார். ஆனால், கே.பாலசந்தரின் அரங்கேற்றம் அவரை வெகுவாக அடையாளம் காட்டியது.
# ஜெயசித்ரா

## திரைப்படங்கள்

### தமிழ்

- குறத்தி மகன் (1972)
- அரங்கேற்றம் (1973)
- பாரத விலாஸ் (1973)
- சொல்லத்தான் நினைக்கிறேன் (1973)
- பணத்துக்காக (1974)
- பட்டாம்பூச்சி (1975)
- சினிமாப் பைத்தியம் (1975)
- தேன்சிந்துதே வானம் (1975)
- குமார விஜயம் (1976)
- இளமை ஊஞ்சலாடுகிறது (1978)
- சக்கைப்போடு போடு ராஜா (1978)
# ஜெயசித்ரா

## திரைப்படங்கள்

### தெலுங்கு

- *வயசு பிலிசுன்டி* (1978)
# ஜெயசித்ரா

## திரைப்படங்கள்

### மலையாளம்

- *நீ என்னுடைய லகாரி* (1976)
# ஜெயசித்ரா

## தொலைக்காட்சி

- அலைகள் (சன் டிவி)
- சிவரஞ்சனி
- ரங்க விலாஸ் (ஜெயா டிவி)
# பேய் மீன்

**பேய் மீன்** (*Devil Fish*) அல்லது ராட்சத பேய் மீன் (மாபுலா மாபுலார்) என்ற மீனானது மைலோபாட்டிடே குடும்பத்தைச் சேர்ந்தது. இம்மீனினமானது அழியக்கூடிய மீனின வரிசையில் உள்ளது. பெரும்பாலும் மீன்பிடிப்பதாலோ அல்லது வேறு காரணத்தாலோ அது அழியக்கூடிய நிலையில் இருக்கிறது.
# பேய் மீன்

## விளக்கம்

பேய் மீனானது, தன் இனத்தை சார்ந்த மற்ற மீன்களை விட பெரிதாக இருக்கும். இது 5.2 மீட்டர் (17 அடி) நீளம் வரை வளரும் அதிகபட்சமாக வளரும். இது மிகப் அதிகமாக கதிர்வீசக் கூடிய மீனாகும். இம்மீனின் வாலில் முள் கொண்டது.
# பேய் மீன்

## பரவல் மற்றும் வாழிடம்

மத்தியதரைக் கடல் பகுதியில் பேய் மீன் அதிகமாக உள்ளது. கிழக்கு அட்லாண்டிக் பெருங்கடல் பகுதிகளிலும் காணப்படுகிறது, தென்மேற்கு கடற்கரை பகுதி மற்றும் தெற்கு போர்த்துக்கல் பகுதியிலும் உள்ளது. மேலும், வடமேற்கு அட்லாண்டிக் பகுதியிலும் இருக்கலாம். அவைகள் பிரதானமாக ஆழ்கடலிலேயே வாழ விரும்புகின்றன.
பேய் மீன் கடலோர பகுதி முதல் நெரிடிக் மண்டலம் வரை வசித்து வருவதால், அவற்றின் வீச்சு பல ஆயிரம் மீட்டர் ஆழம் வரை செல்லக் கூடியது. இம்மீன்கள் பொதுவாக சிறிய கூட்டமாக காணப்படுகின்றன, மேலும், அவ்வப்போது அவை பெரிய குழுக்களையும் உருவாக்குகின்றன.
# பேய் மீன்

## சூழலியல்

இம்மீன்கள், வெளி ஓட்டுடைய (crustaceans) விலங்கின் குஞ்சுகளையும், சிறிய மீன்களையும் உணவாகக் கொள்கின்றன. இவை தன் உணவினை மாற்றியமைக்கப்பட்ட செவுள்கள் மூலம் நிழல் போல் பின் தொடர்ந்து பிடித்து இழுத்து உணவினை உண்கிறது. இது முட்டையிட்டுக் குஞ்சு பொரிக்கும் இனத்தைச் சேர்ந்தது. முட்டையிலிருந்து வரக் கூடிய குஞ்சுகள் தாயின் உடலிலிருந்து வெளிவருகிறது. வெளியே வந்த பின்பு முழுவுயிராக வளர்ச்சியடைகிறது. தாயின் உடலில் இருந்து வரக்கூடிய ஒரு மீன் குஞ்சு என்றழைக்கப்படுகிறது.
# பேய் மீன்

## பாதுகாப்பு நிலை

இம்மீன்கள், ஒரு வரையறுக்கப்பட்ட வரம்புக்குள்ளும் மற்றும் குறைந்த விகிதமே இனப்பெருக்கமே செய்யக் கூடியது. இதன் விளைவாக சுற்றுச்சூழலுக்கு ஏற்ப மாற்றங்களுக்கு உள்ளாகின்றன. இந்த மீன் இனங்களுக்கு வரும் முக்கிய அச்சுறுத்தல்களானது மத்திய தரைக்கடல் பகுதியிலிருந்து ஏற்படும் மாசுசீர்கேட்டினால் வருகிறது. அதே போன்று மீன் பிடிப்பதில் பல்வேறு வகையான கருவிகளை உள்ளடக்கிய மீன்பிடி உபகரணங்கள் பயன்படுத்தப்படுகின்றன. அவையாவன, இழுவலை, சூரை மீன் கொண்டு பொறி வைத்து பிடித்தல், வலை போட்டு பிடித்தல் போன்ற முறைகள் கையாளப்படுகிறது. இதனால் இம்மீன் இனங்கள் அருகிவருகின்றன.
# நெப்பந்தஸ் × வென்ரேட்டா

***நெப்பந்தஸ் &times; வென்ரேட்டா*** (*Nepenthes &times; ventrata*, ; என்பது பூச்சியுண்ணும் தாவர வகை ஆகும். இத்தாவரம் *வென்ட்ரிகோசா* மற்றும் *அலட்டா* ஆகிய இரண்டு தாவரங்களின் இயற்கை முறைக் கலப்பு இன வகையாகும். அதன் இரண்டு பெற்றோர் சிற்றினத்தை போலவே, சூழியலில்லில் இத்தாவரம் தொன்மையானது. இதன் பெயர் முதன் முதலில் 1979 ல் *கார்னிவோரஸ் தாவர செய்திமடல்* மூலம் வெளியிடப்பட்டது.  
*நெப்பந்தஸ் × வென்ட்ராடா* திசு வளர்ப்பு மூலம் வள்ர்க்கப்பட்ட பூச்சியுண்ணும் தாவரம். இருப்பினும் இது பெரும்பாலும் தவறுதலாக *அலட்டா* எனக் குறிக்கப்படுகிறது. இது உட்புறமாக வளர மிகவும் எளிதானது மற்றும் பொதுவாக பல தோட்டக்கலைகளில் பிட்சர் ஆலை மற்றும் வீட்டு மையங்களில் கிடைக்கப்பெறும் முதல் பூச்சியுண்ணும் தாவரம் ஆகும்.
# பிலிசு ஆன் பாக்சு

**பிலிசு ஆன் ஃபாக்சு** (Phyllis Ann Fox) ஒரு அமெரிக்கக் கணிதவியலாளர் மற்றும் கணினி விஞ்ஞானி ஆவார்.
இவர் கொலராடோவில் வளர்ந்தார் இதே சமயத்தில், ஜே. பாரெஸ்டரின் கீழ் எம்.ஐ.டியின் வேர்ல்விண்ட் திட்டத்தில் உதவியாளராகப் பணிபுரிந்தார்.. பின்னர் அவர் லிஸ்ப் மொழியின் முதல் மொழிபெயர்ப்பாளர் குழுவில் உடனுழைப்பவராகவும், முதல் லிஸ்ப் மொழி கையேட்டின் முதன்மை ஆசிரியராகவும் இருந்தார்.  
1963 ஆம் ஆண்டில் அவர் எம்.ஐ.டி.யில் இருந்து நியூ செர்சி தொழில்நுட்ப நிறுவனத்திற்கு (நெவார்க் பொறியியல் கல்லூரி) மாற்றப்பட்டார், அங்கு அவர் 1972 ஆம் ஆண்டில் முழு நேரப் பேராசிரியராக ஆனார். இந்த நேரத்தில், அவர் பெல் ஆய்வகத்திற்கான ஆலோசனைப் பணியையும் மேற்கொண்டார். அவர் 1973ஆம் ஆண்டில் மிகவும் வசதியான, எண்ணியல் தொடர்பான கையடக்க நூலகம் (PORT) ஒன்றை உருவாக்கும் பணியில் ஈடுபட்டார். 1984ஆம் ஆண்டில் பெல் ஆய்வகத்தில் இருந்து ஓய்வு பெற்றார்.
# வெளிசந்தை நடவடிக்கைகள்

**வெளிசந்தை நடவடிக்கை** (**OPEN MARKET OPERATION**) ஒரு நாட்டின் மத்திய வங்கி அதன் பணப்புழக்கத்தை, திறந்த வெளிச்சந்தையில் அதிகரிக்கும் அல்லது குறைக்கும் நடவடிக்கை செயல்பாடு ஆகும். இதன்படி ஒரு வங்கிக்கோ அல்லது வங்கிகளின் குழுவிற்க்கோ வழங்குவதற்கான (அல்லது எடுத்துக் கொள்ளும்) ஒரு நடவடிக்கையாகும். இதனைக்கொண்டு வங்கிகள் திறந்த சந்தையில் அரசாங்க பத்திரங்களை (அல்லது பிற நிதி சொத்துக்களை) வாங்கலாம் அல்லது விற்கலாம்.  
நாணயக் கொள்கையை செயல்படுத்துவதற்காக மத்திய வங்கி வெளிசந்தை நடவடிக்கைகளையே (OMO) முதன்மை வழிமுறையாக பயன்படுத்துகிறது. இதன் வழியாக ஒரு வணிக வங்கியுடன் ரெப்போ அல்லது பாதுகாப்பான கடன் பரிவர்த்தனையில் ஈடுபடலாம்: மத்திய வங்கி ஒரு வரையறுக்கப்பட்ட காலத்திற்கு பணத்தை வைப்புத்தொகையாக வழங்கலாம். அல்லது ஒரு தகுதிவாய்ந்த சொத்தை (அரசாங்க பத்திரங்களையோ அல்லது மற்றவைகளையோ) பிணைய ஒத்திசைவாக எடுத்துக்கொள்கிறது
# வெளிசந்தை நடவடிக்கைகள்

## நோக்கம்

திறந்த வெளிசந்தை நடவடிக்கைகளின் ஒரு முக்கிய நோக்கம் - வணிக வங்கிகளுக்கு பணப்புழக்கத்தை வழங்குவதைத் தவிர, சில நேரங்களில் வணிக வங்கிகளிடமிருந்து உபரி பணப்புழக்கத்தை எடுத்துக்கொள்வதைத் தவிர - குறுகிய கால வட்டி விகிதத்தில் செல்வாக்கு செலுத்துவதாகும். மேலும் அந்நிய செலாவணியை நங்கூரமாகக் கொண்டு இயங்கும் நாடுகளுக்கு, இந்த திறந்த சந்தை செயல்பாடுகள், அந்நிய செலாவணி சந்தையில் நேரடி தலையீடுடாக அமைந்து, மத்திய வங்கிகள் விரும்பிய பரிமாற்ற வீதத்தை பராமரிக்கவும் இது முக்கியமான கருவியாக இருக்கிறது.  
மத்திய வங்கிப் பணம் தற்போது காகிதம் அல்லது நாணயங்கள் (பெளதிக பணம்) வடிவத்தில் இல்லாமல் மின்னணு பதிவுகள் (மின்னணு பணம்) வடிவத்தில் இருப்பதால், மத்திய வங்கியில், ஒரு வங்கி தனது இருப்புக் கணக்கில் வைத்திருக்கும் மின்னணு பணத்தின் அளவை அதிகரிப்பதன் மூலமோ அல்லது குறைப்பதன் மூலமோ (வரவு அல்லது செலவு) திறந்த சந்தை நடவடிக்கைகளை நடத்த முடியும். ஒரு நேரடி பணம் செலுத்தும் வங்கி தனது மின்னணு பணத்தின் ஒரு பகுதியை ரூபாய் நோட்டுகள் அல்லது நாணயங்களுக்கு எதிராக மாற்றக் கோராவிட்டால், இதற்கு பதிலாக புதிய பெளதிக நாணயத்தை அல்லது நோட்டுகளை உருவாக்க வேண்டிய அவசியமில்லை.
# கிர்பி (பாத்திரம்)

**கிர்பி** (カービィ *Kābī*) நிண்டெண்டோ மற்றும் ஹெச்.எல் ஆய்வகத்தின் சொந்தமான கிர்பி தொடர்வரிசைகளின் ஒரு கதாபாத்திரக் கதாபாத்திரமும், தலைசிறந்த கதாநாயகரும் ஆவார். நிண்டெண்டோவின் மிக பிரபலமான மற்றும் பிரபலமான சின்னங்களில் ஒன்று, கிர்பிவின் தோற்றமும் அவரது எதிரிகளின் அதிகாரங்களை நகலெடுப்பதற்கான திறமையும், வீடியோ கேம்களில் நன்கு அறியப்பட்ட ஒரு உருவத்தை உருவாக்கியுள்ளது, இது மிகவும் சின்னமான வீடியோ கேம் கதாப்பாத்திரங்களில் ஒன்றாக தரவரிசையில் உள்ளது. அவர் 1992 இல் கிர்பிஸ் ட்ரீம் லேண்ட் ஃபார் தி கேம் பாய் இல் தோன்றினார். விளையாட்டு ஆரம்பகால வளர்ச்சிக்காக 19 வயதில், மசஹிரோ சாக்காயர் உருவாக்கிய முதலில் ஒரு ஒதுக்கிடம், பின்னர் அவர் இயங்கு தளங்களில் இருந்து புதிர், ஓட்டப்பந்தயம் மற்றும் முள்ளந்தண்டால் வரை 20 ஆட்டங்களில் வெற்றி பெற்றார். அனைத்து சூப்பர் ஸ்மாஷ் பிரதர்ஸ் விளையாட்டுகளில் விளையாடும் போர். அவர் தனது சொந்த அனிம் மற்றும் மங்கா தொடரில் நடித்தார். நிண்டெண்டோ 3DS க்காக அவரது மிகச் சமீபத்திய தோற்றம் குழு கிர்பி க்ளாஷ் டீலக்ஸில் உள்ளது. 1999 ஆம் ஆண்டிலிருந்து, அவர் மிக்கோக்கோ ஓமோட்டோவால் குரல் கொடுத்தார்.
# கிர்பி (பாத்திரம்)

## கருத்து மற்றும் உருவாக்கம்

கிர்பிஸ் டிரீம் லேண்ட் என்ற 1992 விளையாட்டு ஆட்டத்தின் வீரர் கதாபாத்திரமாக வீடியோ கேம் டிசைனர் மசஹிரோ சாருரை கிர்பி உருவாக்கப்பட்டது. அந்த பாத்திரத்தின் வடிவமைப்பானது, ஆரம்பகால வளர்ச்சியில் விளையாட்டின் உண்மையான கதாப்பாத்திரத்திற்கான ஒதுக்கிட கிராபியாக சேவை செய்ய நோக்கம் கொண்டிருந்தது, இதனால் ஒரு எளிமையான பந்து-தோற்றத்தை வழங்கப்பட்டது. அந்த பாத்திரத்தை சிறப்பாகச் செய்தார் என்று நம்புகையில் சக்ரய் இறுதி எழுத்து வடிவமைப்புக்கான ஒதுக்கிட வடிவமைப்பிற்கு மாற்றினார். "கிர்பி" என்ற பெயர் வரைவுப் பெயர்களில் ஒரு வரைவு பட்டியலில் இருந்து தேர்ந்தெடுக்கப்பட்ட வரை அந்த பாத்திரம் போபோபோ (ポポポ *Popopo*) என அறியப்பட்டது. 1984 இல் யுனிவர்சல் சிட்டி ஸ்டுடியோஸ், இன்க். நிண்டெண்டோ கோ, லிமிடெட் வழக்கில் நிண்டெண்டோவை பாதுகாத்த அமெரிக்க வழக்கறிஞரான ஜோன் கிர்பிக்கு ஒத்துழைத்ததன் காரணமாக "கிர்பி" தேர்வு செய்யப்பட்டது என்றும், பாத்திரத்தின் அழகான தோற்றத்துடன். விளையாட்டு பாய் அமைப்பின் கிரேசேஸ்கே தட்டு காரணமாக கிர்பி ட்ரீட் லேண்டில் கிர்பி வெள்ளை நிறத்தில் தோன்றுகிறது. சாகிரியோ அந்த பாத்திரத்தை இளஞ்சிவப்பு என்று நினைத்திருந்தாலும், மியாமோடோ முதலில் கதாபாத்திரத்தை மஞ்சள் நிறமாக விரும்பினார். கிர்வி, விளையாட்டின் வட அமெரிக்க விளம்பரப் பொருட்கள் மற்றும் கலைப்படைப்புகளில் வெள்ளை நிறத்தில் தோற்றமளிக்கும் தன்மை விளையாட்டு-தோற்றத்தை பிரதிபலிக்கும்.  
வட அமெரிக்காவில், கிர்பி பெரும்பாலும் ஜப்பானில் இருந்ததைவிட, வேலைநிறுத்தம் செய்வதில் அதிக வேலைநிறுத்தம், துணிச்சலான வெளிப்பாடாக தோன்றுகிறது. நிண்டெண்டோ கூறுகையில், வட அமெரிக்காவில் பரந்த பார்வையாளர்களுக்கு அதிகமான போர் தோற்றத்தை வெளிப்படுத்துகிறது.
# கிர்பி (பாத்திரம்)

## பண்புகள்

### உடல் தோற்றம்

கிர்பி ஒரு சிறிய, இளஞ்சிவப்பு, கோளமான உயிரினம் பெரிய சிவப்பு அடி மற்றும் முரட்டுத்தனமான ஆயுதங்களுடன் உள்ளது. அவரது கண்கள் ஒரு தனித்துவமான ஓவல் வடிவம் மற்றும் மேலே உள்ள வெள்ளை (கண் பிரகாசம்), மையத்தில் கறுப்பு மற்றும் அடர் நீல நிறத்தில் (ஆரம்ப காலங்களில் அனைத்து கருப்புகளும்) அவரது கண்களுக்கு அருகில் ரோஸி கன்னங்கள். அவரது உடல் மென்மையானது மற்றும் நெகிழ்வானது, பல்வேறு வடிவங்களை நீட்டவும், தட்டவும் உதவுவதற்கும், எதிரிகளை உட்செலுத்துவதற்கும், காற்றில் பறக்கச்செய்யும் தன்மையையோ தனது வாயை திறந்து விடுவதற்கும் அனுமதிக்கிறது. Super Smash Bros. கையேடு படி அவர் 8 அங்குல (அல்லது 20.32 சென்டிமீட்டர்) உயரம். கிர்பி தோற்றம் ஆண்டுகளில் நுட்பமாக மாறிவிட்டது, மேலும் வட்டமாகவும் வரையறுக்கப்பட்டதாகவும், முக்கியமாக அவரது முகத்திலும் பெரிய நீல கண்களிலும் மாறிவிட்டது. புதிய வடிவமைப்பு அனைத்து தொடர்ச்சியான கேம்களில் பயன்படுத்தப்பட்டு வருகிறது.
# கிர்பி (பாத்திரம்)

## பண்புகள்

### உயிரினங்களின்

தொடரில் மிக விரிவாக ஆராயப்படவில்லை என்றாலும், கிர்பி தனது வகையான ஒரே உறுப்பினர் அல்ல. கிர்பிஸ் டிரீம் லேண்டின் முடிவில் இதுபோன்ற தோற்றக் கதாபாத்திரங்கள் காணப்படுகின்றன, கிர்பி சூப்பர் ஸ்டாரில் அதன் ரீஜேக் ஸ்பிரிங் ப்ரீஸ். மெட்டா நைட் மற்றும் கலக்டா நைட், இருவரும் தங்கள் முகமூடிகளை இல்லாமல் கிர்பி ஒரு நெருக்கமான ஒற்றுமையை தாங்க பெரும்பாலும் கிர்பி போன்ற இனங்கள் இருக்கும் என்று குறிப்பு. பொதுவாக, இனங்கள் அனைத்தும் ஒரே மாதிரி இருக்கும், ஆனால் சில நேரங்களில் வெவ்வேறு வண்ண தோல், கண்கள் மற்றும் கால்களைக் கொண்டிருக்கின்றன.  
கிர்பி இனங்கள் தவிர வேறு எந்த உத்தியோகபூர்வ காலமும் இல்லை. மரியோ தொடர்வரிசைகளில் 'யோஷி' என்பது இனங்கள் மற்றும் குணாதிசயங்களின் பெயராக இருப்பதால், அவை பொதுவாக கிர்பிஸ் என குறிப்பிடப்படுகின்றன. ஒரு பெயராக, 'கிர்பி' ஒரே ஒரு பாத்திரத்தை மட்டுமே குறிக்கிறது. ககிர்பி மற்றும் அமேசிங் மிரர் என்ற ஆங்கில கையேட்டில், கிர்பிஸ் என்ற வார்த்தை புள்ளிகளில் பயன்படுத்தப்படுகிறது, ஒரே நேரத்தில் கிர்்பி இயக்கத்தின் நான்கு வித்தியாசமான நிற பதிப்புகள் இடம்பெறும் அம்சத்தை விளக்குவதற்கு, இந்த சூழ்நிலையில் நான்கு "Kirbys" நான்கு தனிப்பட்ட கிர்பி போன்ற மனிதர்களை விட கிர்பி. மற்றொரு பொதுவான சொல் டிரீம் லேண்டர்ஸ் ஆகும், இது கிர்பிஸ் அட்வென்ஞ்சிக்கான வழிமுறை கையேட்டில் பயன்படுத்தப்படுகிறது. இருப்பினும், இந்த சொல்லை ட்ரீம் லேண்டில் வசிக்கும் அனைவருக்கும் குறிப்பிடுகிறது, கிங் டெடீடி போன்ற கதாபாத்திரங்கள் உட்பட. கிர்பி இன் சூப்பர் ஸ்மாஷ் ப்ராஸ். ப்ராவ்லின் வாழ்க்கை வரலாறு கிர்்பி டிரீம் லேண்ட் குடிமகன் என்கிறார். சில நேரங்களில் கால்பந்துகள் இனங்கள் 'சுற்று வடிவத்தை குறிப்பிடுகின்றன.  
கிர்பி: நைட்மேர் இன் ட்ரீம் லேண்ட், கிர்பிஸ் ரிட்டர்ன் டு டிரீம் லேண்ட் மற்றும் கிர்பி அண்ட் தி அமேசிங் மிர்ரர், வண்ணமயமான நிறமுள்ள Kirbys பல வீரர்களின் விளையாட்டுகளில் தோன்றும். பிந்தைய வழக்கில், அவர்கள் கிர்பி டார்க் மெட்டா நைட் மூலம் நான்கு பிரிக்கப்பட்டுள்ளது விளைவாக.  
அனிமில், கிர்பி ஒரு ஸ்டார் வாரியர் என்றும், மெட்டா நைட் மற்றும் கிர்பி அனிமேட்டட் தொடரில் தோன்றிய மற்ற கதாபாத்திரங்கள் எனவும் அழைக்கப்படுகிறது. இது கிர்பி ஒரு இளம் ஸ்டார் வாரியர் அல்லது ஒரு வளர்ச்சியுற்ற ஒன்றாகும் என்று கூறப்படுகிறது. அனிமேட்டட் தொடரின் முதல் அத்தியாயத்தில், கிர்பி விண்வெளி கப்பல் முன்கூட்டியே பாப் ஸ்டார் மீது மோதியது. அந்த பயணம் பல நூறு ஆண்டுகளை எடுத்துக் கொள்ள வேண்டியிருந்தது, அந்த நேரத்தில் அவர் செயலற்றவராக இருக்க வேண்டும்; இருப்பினும், அவரது கப்பல் ட்ரீட் லேண்டிற்குப் போரிடுவதற்கும், அவரது பயணத்தை குறுகியதாக்குவதற்கும் காரணமாக இருந்ததால், விண்வெளியை பிளவுபடுத்தி, ஸ்டார் வாரியர் உருவாகுவதற்கு அனுமதிக்கவில்லை. கிர்பி ஒரு வார்ஸ்பார் நைட் அல்லது வார்ஸ்பார் வாரியர் என்றும் அழைக்கப்பட்டது, ஆனால் இது தேர்ந்தெடுக்கப்பட்ட விளம்பரங்களில் அவ்வப்போது மட்டுமே காணப்பட்டது.  
கிர்பிஸ் ட்ரீம் லேண்ட் 3 இல், ஒரு மர்மமான எதிரி Batamon என்று தோன்றுகிறது, இது கிர்பிக்கு ஒத்துப்போகிறது, அது மேலும் மேலும் தட்டையான வடிவம் மற்றும் வித்தியாசமான முகத்திலிருந்து. இந்த உயிரினங்கள் எப்பொழுதும் கிர்ஸ்பிக்கு அப்பால் சென்ற சுவர்கள் அல்லது கூரையுடன்களைக் கொண்டு பார்க்கின்றன, கிர்பி பார்க் ஒரு ஒற்றை மேடை தவிர, கிர்பி வெளியேறவும் தொடரவும், சிலருடன் தொடர்பு கொள்ளவும் முடியும்.
# கிர்பி (பாத்திரம்)

## வரவேற்பு

அவர் முதலில் கிர்பிஸ் டிரீம் லேண்டில் தோன்றியதிலிருந்து, கிர்பி நேர்மறையான வரவேற்பைப் பெற்றார். நிண்டெண்டோ பவர் தனது 19 வது விருப்பமான ஹீரோவாக கிர்பி பட்டியலிடப்பட்டார், அவர் தகுதிபெறும் மரியாதை கிடைக்கவில்லை என்று கருத்து தெரிவித்தார். கிர்பி கேம்டிலிளின் முதல் 10 சூப்பர் ஸ்மாஷ் பிரதர்ஸ் கதாபாத்திரங்களின் பட்டியலில் இரண்டாவது இடத்தைப் பிடித்தது. அவர்கள் "பிங்க் வீடியோ கேம் கதாப்பாத்திரங்களில் அழகான" கட்டுரையில் அவரை சேர்த்துக் கொண்டனர். விளையாட்டு ராடார் மிகவும் நேசமான ப்ளூப்களில் ஒன்றாக கிர்பி பட்டியலிடப்பட்டார், அவரை நிண்டெண்டோ விளையாட்டில் தோற்றமளிக்கும் அழகான விஷயங்களைக் கூறி, அவர் தனது எதிரிகளை "கொடூரமானது" என்று அவர் விவரிக்கிறார். ஐ.ஜி.யின் முதல் 10 மூத்த சூப்பர் ஸ்மாஷ் பிரதர்ஸ் கதாபாத்திரங்களில் ஆறாவது இடம், "இதுவரை எடுத்த பிங்க்ஸ்டஸ் பேடாஸ்" என்று விவரித்தார். வெப்கோமிக் விஜி கேட்ஸின் ஒரு சிக்கல் வீடியோ கேம்கள் மற்றும் பிற ஊடக வகைகளில் இருந்து 100 வடிவங்களில் கிர்பி பிரதிபலிக்கிறது தி லெஜண்ட் ஆஃப் ஜல்டா, மெட்டல் கியர் மற்றும் குண்டம் ஆகியவற்றிலிருந்து வரும் எழுத்துக்கள். 2011 இல், ஏமாற்ற கோட் மத்திய வீடியோ கேமில் ஒன்பதாவது சிறந்த நிஞ்ஜா என நிஞ்ஜா கிர்பி தரப்படுத்தப்பட்டது.  
யுஜிஓ நெட்வொர்க்ஸ் "கிரெஸ்ட் வீடியோ கேம் கதாபாத்திரங்கள்" என்ற பட்டியலில் கிர்பி பட்டியலிடப்பட்டுள்ளது, "இது எதையும் சாப்பிடுபவர் யாரோடன் எளிதாகப் பெறலாம்." 2009 ஆம் ஆண்டில், "ஸ்பைஸ் கிரேடஸ்ட் கேம் ஹீரோ" என்ற பட்டத்திற்கான தங்கள் கருத்துகளில் போட்டியிட எழுத்துகளில் ஒருவராக கேம்ஸ்பாட் அவரை தேர்ந்தெடுத்தார். 2010 Famitsu கருத்துக்கணிப்பில், கிர்பி 12 வது மிக பிரபலமான வீடியோ கேம் பாத்திரமாக வாசகர்களால் வாக்களிக்கப்பட்டது. 2011 கின்னஸ் உலக ரெக்கார்ட்ஸ் கேமர்ஸ் பதிப்பானது கிர்பி 18 வது மிக பிரபலமான வீடியோ விளையாட்டு பாத்திரமாக பட்டியலிடுகிறது. 2012 இல், விளையாட்டு ரேடார் அவரை ஒரு 40 வது "மிகவும் மறக்கமுடியாத, செல்வாக்கு மிக்க மற்றும் கெட்டியாக" விளையாடுபவர் எனக் குறிப்பிட்டார், "நீங்கள் ஒரு இளஞ்சிவப்பு குமிழ் கடுமையாக இருக்கக்கூடும் என்று நினைத்தால், நீங்கள் கிர்பி செயலில் தெளிவாக காணவில்லை" என்று கூறிவிட்டார். 2014 ஆம் ஆண்டில், Watchmojo.com தனது "சிறந்த 10 அழகான வீடியோ கேம் கதாபாத்திரங்கள்" பட்டியல் பட்டியலில் # 3 இடத்தைப் பிடித்தது. இல் 2012, PeanutButterGamer வீடியோ விளையாட்டுகளில் கிர்பி 10 வது அழகான பாத்திரம் பெயரிடப்பட்டது.
# பச்சியூர்

**பச்சியூர்** (*Pachiyur*) இந்தியாவின் தமிழ்நாட்டில் தஞ்சாவூர் மாவட்டத்தில் ஒரத்தநாடு வட்டத்தில் அமைந்துள்ள ஒரு கிராமம் ஆகும்.
# பச்சியூர்

## மக்கள்தொகை

2001 ஆம் ஆண்டு மக்கள் தொகை கணக்கெடுப்பின்படி,பச்சியூர் கிராமத்தின்மொத்த மக்கள் தொகை 1340 ஆகும். இதில் ஆண்கள் 664பேரும் பெண்கள்676 பேரும் அடங்குவர். பாலின விகிதம் 1018 ஆகவும்,எழுத்தறிவுவிகிதம்64.59 ஆகவும் இங்குள்ளது.
# கௌதமி (எம் டி யு - 8002) (நெல்)

**கௌதமி (எம் டி யு - 8002)** (*Gautami (MTU-8002*) என்பது; 1976 - 1978 ஆம் ஆண்டு அறிமுகப்படுத்தப்பட்ட, புதிய, மத்தியகால நெல் வகையாகும். ஆகத்து மாதம் தொடங்கும் சம்பா பருவத்திற்கு ஏற்றதாக கருதப்படும் இது, 138 நாட்களில் அறுவடைக்கு வரக்கூடியது. ஐ ஆர் 8 நெல் இரகத்தையும், **எஸ் எல் ஓ 13** (*SLO 13*) எனும் நெல் இரகத்தையும் ஒன்றிணைத்து உருவாக்கப்பட்ட நெல் வகை, கடலோர நிலப் பகுதிகளில் நன்கு வளரத் தக்கது. மேலும் இந்த நெற்பயிரின் தானியமணிகள், குள்ளமாகவும், குறுகி தடித்தும் காணப்படுகிறது. ஒரு எக்டேருக்கு சுமார் 5000 - 5500 கிலோ (*50-55 Q/ha*) மகசூல் தரவல்ல இந்நெல் இரகம், தென்னிந்திய பகுதியான ஆந்திரப் பிரதேச மாநிலத்தில் பெரும்பான்மையாக பயிரிடப்படுகின்றது.
# மாச்சீர் - தமிழ் இலக்கணம் யாப்பு

தமிழ் யாப்பிலணக்கத்தில் நேரசையில் முடியும் ஈரசைச் சீர் **மாச்சீர்** ஆகும்.
# மாச்சீர் - தமிழ் இலக்கணம் யாப்பு

## விளக்கம்

நேர் நேர் = தேமா  
நிரை நேர் = புளிமா போல மா ஈற்றசை வாய்ப்பாடு கொண்டு முடியும் ஈரசைச் சீர்கள் மாச்சீர் எனப்படும்
# மாச்சீர் - தமிழ் இலக்கணம் யாப்பு

## விளக்கம்

### பெயர்க்காரணம்

வாய்பாட்டில் இறுதியாக மா என்னும் ஓசையைக் கொண்டு முடிவதால் இதனை மாச்சீர் என்பர்.
இதில் ஈற்றசை எப்போதும் நேர் அசையைக் கொண்டு முடியும்,  
எ.கா.  
கற்/ க = நேர் நேர் அசையைக் கொண்டுத் தேமா என முடியும்.  
பத/ வி = நிரை நேர் அசையைக் கொண்டு புளிமா என முடியும்.
# மாச்சீர் - தமிழ் இலக்கணம் யாப்பு

## விளக்கம்

### சிறப்புப் பெயர்

மாச்சீரும் விளச்சீரும் ஆசிரியப்பாவில் மிகுதியாக பயின்று வரும் ஆதலால் இதனை ஆசிரியவுரிச்சீர் என்றும் அழைப்பர்.
# மாச்சீர் - தமிழ் இலக்கணம் யாப்பு

## விளக்கம்

### மேற்கோள்

1.தமிழ் இலக்கணக் களஞ்சியம் - தேவிரா  
2.நற்றமிழ் இலக்கணம் - அ.ஞானசம்பந்தம்  
3.தொல்காப்பியம் - உலகத் தமிழாராய்ச்சி நிறுவனம்.
# விளச்சீர் - தமிழ் இலக்கணம் யாப்பு

தமிழில் யாப்பிலக்கணத்தில் **விளச்சீர்** என்பது நிரையசையில் முடியும் ஈரசைச் சீராகும்.
# விளச்சீர் - தமிழ் இலக்கணம் யாப்பு

## விளக்கம்

நிரை நிரை = கருவிளம்  
நேர் நிரை = கூவிளம் போல விளம் ஈற்றசை வாய்ப்பாடு கொண்டு முடியும் ஈரசைச் சீரே விளச்சீர் ஆகும்.
# விளச்சீர் - தமிழ் இலக்கணம் யாப்பு

## விளக்கம்

### பெயர்க்காரணம்

வாய்பாட்டில் இறுதியாக விளம் என்னும் ஓசையைக் கொண்டு முடிவதால் இதனை விளச்சீர் என்பர். இதில் ஈற்றசை எப்போதும் நிரை அசையைக் கொண்டு முடியும்,  
எ.கா.  
கரு/வளம் = நிரை நிரை அசையைக் கொண்டு கருவிளம் என முடியும்.  
கா/தணி = நேர் நிரை அசையைக் கொண்டு கூவிளம் என முடியும்.
# விளச்சீர் - தமிழ் இலக்கணம் யாப்பு

## விளக்கம்

### சிறப்புப் பெயர்

மாச்சீரும் விளச்சீரும் ஆசிரியப்பாவில் மிகுதியாக பயின்று வரும் ஆதலால் இதனை ஆசிரியவுரிச்சீர் என்றும் அழைப்பர்.
# சீர் (யாப்பிலக்கணம்)

**சீர்** என்பது, யாப்பிலக்கணப்படி, செய்யுள் உறுப்புகளில் ஒன்று. யாப்பியலில், எழுத்துகள் இணைந்து அசைகளும், அசைகளின் சேர்க்கையினால் சீர்களும் உருவாகின்றன. செய்யுள்களில் சீர்கள் சொற்களைப் போலத் தென்பட்டாலும், உண்மையில் சீர்களும் சொற்களும் எல்லாச் சமயங்களிலும் ஒன்றாக இருப்பதில்லை.  
இப்பாடல் ஓர் அருமையான கலிவிருத்தம்;  
கலிவிருத்தம்  
கனி 3 / மா  
: நத்தார்படை ஞானன்பசு வேறின்நனை கவிழ்வாய்
: மத்தம்மத யானையுரி போர்த்தமண வாளன்
: பத்தாகிய தொண்டர்தொழும் பாலாவியின் கரைமேல்
: செத்தாரெலும் பணிவான்திருக் கேதீச்சரத் தானே! 1 - **080 திருக்கேதீச்சரம், ஏழாம் திருமுறை**  
மேலேயுள்ளது சீர் பிரித்து எழுதப்பட்டுள்ள சுந்தரமூர்த்தி நாயனார் பாடிய தேவாரம் ஆகும். இதிலுள்ள பல சீர்கள் முறையான சொற்களாக அமைந்து வராமையைக் காண்க. சீர்கள் பல சந்தர்ப்பங்களில் பொருள் விளக்கத்துக்காக அன்றி, ஓசை நயத்தின் அடிப்படையிலேயே அமைகின்றன.
# சீர் (யாப்பிலக்கணம்)

## காய்ச்சீர் அமையும் வகைகள்

நேர்,நேர்,நேர் = தேமாங்காய்  
நிரை,நேர்,நேர் = புளிமாங்காய்  
நிரை,நிரை,நேர் = கருவிளங்காய்  
நேர்,நிரை,நேர் = கூவிளங்காய்
# சீர் (யாப்பிலக்கணம்)

## பெயர்க்காரணம்

வாய்ப்பாட்டின் இறுதியில் காய் என முடிவதால் காய்ச்சீர் என்பர்.
# சீர் (யாப்பிலக்கணம்)

## சிறப்புப் பெயர்

இச்சீர் வெண்பாவுக்கு உரியதால் வெண்பாவுரிச்சீர் என்றழைப்பர்.
# கனிச்சீர் - தமிழ் இலக்கணம் யாப்பு

மூவசைச்சீரில் நிரை அசையை இறுதியாகக் கொண்டு முடிபவை **கனிச்சீர்** எனப்படும்.
# கனிச்சீர் - தமிழ் இலக்கணம் யாப்பு

## கனிச்சீர்கள்

நேர்,நேர்,நிரை = தேமாங்கனி  
நிரை,நேர்,நிரை = புளிமாங்கனி  
நிரை,நிரை,நிரை = கருவிளங்கனி  
நேர்,நிரை,நிரை = கூவிளங்கனி
# கனிச்சீர் - தமிழ் இலக்கணம் யாப்பு

## கனிச்சீர்கள்

### பெயர்க்காரணம்.

வாய்ப்பாட்டின் இறுதியில் கனி என முடிவதால் கனிச்சீர் என்பர்.
# கனிச்சீர் - தமிழ் இலக்கணம் யாப்பு

## கனிச்சீர்கள்

### சிறப்புப் பெயர்

இச்சீர் வஞ்சிப்பாவுக்கு உரியதால் வஞ்சியுரிச்சீர் என்றழைப்பர்.
# நரி வெங்காயம்

**நரி வெங்காயம்** அல்லது **காட்டு வெங்காயம்** (*Drimia indica*) என்பது தெற்காசியா மற்றும் தென்னாப்பிரிக்காவில் காணப்படும் பூக்கும் தாவர இனமாகும். இதற்கு காட்டு வெள்ள வெங்காயம், கோழி வெங்காயம், விரல்கலாங்கிழங்கு என்று வேறு பல பெயர்களாளும அழைக்கப்படுகிறது.
# நரி வெங்காயம்

## விளக்கம்

நரி வெங்காயமானது பல்புகள் இருந்து வளரும் ஒரு பெரின்னியல் சிறு செடி ஆகும். இது 1-2.5 செ.மீ. சுற்றளவில் 15-30 செ.மீ. நீளமுள்ளதாக இருக்கும். முன் வசந்த காலத்தில் இதில் மலர்கள் காணப்படும். தனி விதைகள் கருப்பு நிறத்திலும் தட்டையான நீள்வட்டவடிவமானது. பார்ப்பதற்கு அசல் வெங்காயத்தைப் போலவே காட்சி அளிக்கும் இதை அதிக நேரம் கையில் வைத்திருந்தால் கையில் அரிப்பு ஏற்படும். இது அதிக நச்சுத் தன்மை கொண்டதாகும். இது அரிய வகை மூலிகைத் தாவரமாகும். இது சித்த மருத்துவம், ஆயுர்வேதிக், நாட்டு மருத்துவத்திலும் பயன்படுத்தப் படுகிறது.
# நரி வெங்காயம்

## தமிழ்நாட்டில் காணப்படும் இடங்கள்

இது தமிழகத்தின் பல பகுதிகளில் மலைகள் மற்றும் தரிசு நிலங்களில் தானாக வளரக்கூடியது. குறிப்பாக தர்மபுரி, சேலம், நாமக்கல் மாவட்டங்களளின் மலைகளில் அதிகமாக காணப்படுகிறது. ராமநாதபுரம் மாவட்டம் தூத்துக்குடி தீவுகளில் இந்த காட்டு வெங்காயம் காணப்படுகின்றது.
# பார்ன் சமன்பாடு

**பார்ன் சமன்பாடு ** (*Born Equation*) என்பது ஒரு வாயுநிலையில் உள்ள அயனியின் கரைதல் சார்ந்த கிப்சின் கட்டில்லா ஆற்றலை மதிப்பிட உதவும் ஒரு வழியாகும். இச்சமன்பாடு கரைப்பானை ஒரு தொடர் இரு முனைய புகு ஊடகமாகக் கருதுகிறது. (இது தொடர் கரைப்பானேற்ற முறைகளில் ஒன்றாக உள்ளது) இந்த சமன்பாடு மேக்சு பார்ன் என்பவரால் வருவிக்கப்பட்டது.
: <math>\Delta G =- \frac{N_A z^2 e^2}{8 \pi \epsilon_0 r_0}\(1-\frac{1}{\epsilon_r}\)</math>
மாறிகளுக்கான விளக்கம்:
- *N*<sub>A</sub> = அவகட்ரோ எண்
- *z* = அயனியின் மின்சுமை
- *e* = எதிர்மின்னியின் மின் சுமை, 1.6022 C
- *&#x3B5;*<sub>0</sub> = வெற்றிடத்தின் மின் உட்புகுதிறன்
- *r*<sub>0</sub> = அயனியின் செயல்படு ஆரம்
- *&#x3B5;*<sub>r</sub> = கரைப்பானின் மின்காப்பு மாறிலி
# கூகுளின் கேலிச்சித்திரம் (கூகுள் டூடில்)

**கூகுளின் கேலிச்சித்திரம்** (*Google Doodle*) என்பது விடுமுறை, நிகழ்வுகள், சாதனைகள் மற்றும் மக்களை சிறப்பிக்க, கூகுளின் முகப்புப் பக்கத்தில் இருக்கும் கூகுளின் அடையாளச் சின்னத்தில் ஏற்படுத்தப்படும் சிறப்பான தற்காலிக மாற்றம் ஆகும். கூகுளின் முதல் கேலிச்சித்திரம் 1998 ஆம் ஆண்டில், எரியும் மனிதன் விழாவை சிறப்பிக்கும் விதமாக அமைந்தது. வலையமைப்பு சேவையகங்கள் செயலிழந்தால், தாங்கள் இல்லாததை பயனர்களிடம் தெரிவிக்கவே இதை லாரி பேஜ் மற்றும் சேர்ஜி பிரின் ஆகியோர் வடிவமைத்தனர். தொடர்ந்து வந்த சில கூகுளின் கேலிச்சித்திரங்களை வெளி ஒப்பந்தக்காரர் வடிவமைத்தார். 2000-ஆம் ஆண்டில் பாஸ்டில் நாளுக்கான இலச்சினை வடிவமைக்க பேஜ் மற்றும் பிரின் ஆகியோர் வெளி உறவி அதிகாரி டென்னிஸ் ஹூவாங்கை கேட்டுக் கொண்டனர். கேலிச்சித்திரங்களை ஏற்பாடு செய்து வெளியிட டூடுலேர்ஸ் (doodlers) எனும் ஊழியர்கள் குழு ஒன்று செயல்படுகிறது.
# ஓலர் தொகுப்பு முறை

**ஓலர் தொகுப்பு முறை **(Wohler synthesis) என்பது அம்மோனியம் சயனேட்டை யூரியாவாக மாற்றும் தொகுப்பு முறையாகும்.
# வார்ப்புரு:IUCN2014.3

<includeonly>
| vauthors=}}
| last1= }}}}}}
| first1=}}
| last2= }}}
| first2=}
| last3= }}}
| first3=}
| last4= }}}
| first4=}
| last5= }}}
| first5=}
| last6= }}}
| first6=}
| last7= }}}
| first7=}
| last8= }}}
| first8=}
| last9= }}}
| first9=}
| last10= }}}
| first10=}
| author1-link=}}}}}}}}}}}}
| author2-link=}}}}}}}}
| author3-link=}}}}}}}}
| author4-link=}}}}}}}}
| author5-link=}}}}}}}}
| author6-link=}}}}}}}}
| author7-link=}}}}}}}}
| author8-link=}}}}}}}}
| author9-link=}}}}}}}}
| author10-link=}}}}}}}}
| display-authors=}}}}
| last-author-amp=}}}}
| year=}
| title=*}*
| id=}
| access-date=}}}
| version=2014.3
| criteria-version=}
| mode=}
| ref=}
}}</includeonly><noinclude>  
</noinclude>
# ஊசிப்பாலை

**ஊசிப்பாலை** (*Oxystelma esculentum*) என்பது சீனா, தெற்காசியா, தென்கிழக்கு ஆசியா, வடகிழக்கு ஆப்பிரிக்கா, தென்மேற்கு ஆசியாவைச் சேர்ந்த பூக்கும் தாவர வகையாகும். மேலும் பழங்கள் உண்ணப்படுகிறன்றன.  
ஊசிப்பாலை உணவாகவும், மருந்தாகவும் பயன்படும் கீரை வகையைச்சேர்ந்த மூலிகை தாவரம் ஆகும். ஆக்ஸிஸ்டெல்மா செக்கோமோன் என்ற தாவரவியல் பெயர் கொண்ட அஸ்கலபிடேசியே குடும்பத்தைச் சேர்ந்த ஊசிப்பாலை, நெற்பயிர்கள் ஊடே களைச்செடியாக வளர்ந்து காணப்படும்.
# 9/11 க்கு பிந்தைய காலம்

செப்டம்பர் 11, 2001 ல் நடந்த பயங்கரவாதத் தாக்குதலுக்குப் பிந்தைய காலம், அமெரிக்காவில் அமெரிக்கர் அல்லாதவர்கள் மீதான சந்தேகம் பயங்கரவாதத்தை எதிர்க்கும் அமெரிக்க அரசின் அணுகுமுறையின் முன்னேற்றம் மற்றும் மிகுந்த கட்டுப்பாடுகளுடன் கூடிய கடுமையான வெளியுறவுக் கொள்கை போன்றவற்றை உள்ளடக்கியது ஆகும்.
# 9/11 க்கு பிந்தைய காலம்

## அரசியல் விளைவுகள்

செப்டம்பர் தாக்குதல்கள் அமெரிக்காவின் அரசியல் மற்றும் வெளியுறவுக் கொள்கையில் முக்கிய பெருமளவிலான மாற்றங்களுக்கு வழிவகுத்தன. உள்நாட்டின் இருகட்சிகளுக்கும் ஜனாதிபதி ஜார்ஜ் டபிள்யூ புஷுக்கு துணையாக அணிவகுத்து நாட்டுப்பற்று சட்டம் நிறைவேற துணை நின்றதோடு ஆப்கானிஸ்தான் போருக்கும் ஆதரவு தந்தன.  
புதிய வலுவான தீவிரவாதத் தடுப்புச் சட்டத்தின் கீழ் வழக்குகளின் எண்ணிக்கை அதிகரித்துள்ளது. இந்த சட்டத்தின் பெரும்பகுதி மேற்கத்திய நாடுகளின் நிதியுதவியால் செயல்படுகிறது.
66 நாடுகளில் 9/11, 2001 க்கும் 2011 க்கும் இடைப்பட்ட காலத்தில் 119044 பயங்கரவாத எதிர்ப்புக் கைதுகளும் 35117 குற்றச்சாட்டுகளும் நடந்துள்ளன. முரணாக 9/11 க்கு முந்தைய காலகட்டத்தில் ஆண்டுக்கு சில நூறு தீவிரவாதக் குற்றங்களே இருந்தன.  
ஆப்கானிஸ்தானில் நடக்கும் போர் நீதிக்கான போராக எண்ணமிடப்பட்டு வந்த நிலையில் சமீபத்திய ஆண்டுகளில் அது ஆதரவை இழந்து வருகிறது. 2011 ம் ஆண்டின்படி 60% க்கும் மேற்பட்ட அமெரிக்கர்கள் போரை எதிர்க்கின்றனர்.
# 9/11 க்கு பிந்தைய காலம்

## அரசியல் விளைவுகள்

### உள்நாட்டு பாதுகாப்புத் துறை

தாக்குதல்களுக்கான பதிலடியாக அமெரிக்க அரசாங்கம் உள்நாட்டுப் பாதுகாப்புத்துறையை (DHS) உருவாக்கியது. இதுதுறை அமெரிக்க மத்திய அரசாங்கத்தின் அமைச்சரவைத் துறை ஆகும். இது பயங்கரவாதத் தாக்குதல்களில் இருந்து அமெரிக்காவைப் பாதுகாப்பதோடு இயற்கைப் பேரழிவுகளின் போதும் பாதுகாக்கும்.  
அமெரிக்காவின் பாதுகாப்புத்துறை மற்றும் போர்வீரர்கள் துறைக்கு அடுத்து 184000 பணியாளர்களுடன் இயங்கும் மூன்றாவது பெரிய துறையாக DHS விளங்குகிறது. உள்நாட்டுப் பாதுகாப்புக் கொள்கை உள்நாட்டுப் பாதுகாப்புக் கழகத்தால் வெள்ளை மாளிகையில் ஒருங்கிணைக்கப்பட்டது.
உள்நாட்டுப் பாதுகாப்புப் பொறுப்புகளுடன் கூடிய ஏனைய துறைகளாவன சுகாதாரம் மற்றும் மனிதச் சேவைத் துறை நீதித்துறை மற்றும் எரிசக்தி துறை ஆகியனவாகும்.
# 9/11 க்கு பிந்தைய காலம்

## சமுதாய விளைவுகள்

### சந்தேகம்

அமெரிக்காவில், 9/11 க்கு முன்னர் வெளிநாட்டவர் அல்லது அமெரிக்கக் குடிமக்களின் சில நடவடிக்கைகள் அப்பாவித்தனமானதாக அல்லது விசித்திரமானதாகவே கருதப்பட்டன. ஆனால் தற்போது சந்தேகக் கண்ணோட்டத்துடன் அதிலும் குறிப்பாக அரேபிய முறையிலான உடை மற்றும் நிறத்துடன் கூடியோரின் நடவடிக்கைகள் சந்தேகக் கண்ணோட்டத்துடனே பார்க்கப்படுகின்றன. ஆறு இஸ்லாமிய இமாம்கள் அமெரிக்க விமானத்தில் அது பறப்பதற்கு முன் தொழுகை செய்த போது சந்தேகத்திற்குரிய நடவடிக்கையில் ஈடுபட்டதாக அமெரிக்க விமானத்தில் இருந்து வெளியேற்றப்பட்டனர்.
அமெரிக்காவின் அரசு நிறுவனங்களும் காவல் துறையினரும் மக்களை தங்களை சுற்றியுள்ளோரைக் கவனித்து வழக்கத்திற்கு மாறான நடவடிக்கைகளைப் பற்றி தகவல் தெரிவிக்குமாறு அறிவிப்புகள் வைக்கப்பட்டன.
அமெரிக்க உள்நாட்டுப் பாதுகாப்புத்துறை மக்களுக்கு வெளியிட்டுள்ள அறிவுரையில் உற்சாகமாக இருங்கள் உங்கள் சூழலைக் கவனிக்கவும் சந்தேகத்திற்குரிய பொருட்கள் அல்லது நடவடிக்கைகளை உடனடியாக உள்ளூர் அதிகாரிகளுக்குத் தெரியப்படுத்தவும் என கூறப்பட்டுள்ளது.
# 9/11 க்கு பிந்தைய காலம்

## சமுதாய விளைவுகள்

### பாரபட்ச பின்னடைவு

தாக்குதல்களுக்குப் பிறகு அரேபியர்கள் இஸ்லாமியர்கள் சீக்கியர்கள் மற்றும் தெற்காசிய அமெரிக்கர்கள் மற்றும் இந்த இனக்குழுக்களைச் சேர்ந்தவர்க கருதப்பட்டவர்கள் மிரட்டல் கிண்டல் மற்றும் அச்சுறுத்தல்கள் போன்ற பாதிப்புக்கு உள்ளாகி உள்ளனர்.
# 9/11 க்கு பிந்தைய காலம்

## சமுதாய விளைவுகள்

### பாதுக்கப்பு குறித்த அக்கறை

சில அமெரிக்கர்கள் விமானப் பயணத்திற்கு அஞ்சி பதிலாக காரில் பயணிக்கத் துவங்கினர். விளைவாக அடுத்த ஆண்டில் நெடுஞ்சாலை விபத்தில் இறந்தவர்களின் எண்ணிக்கை 1595 வரை அதிகரித்தது.
# 9/11 க்கு பிந்தைய காலம்

## சமுதாய விளைவுகள்

### தணிக்கை

மேலும் தகவலுக்கு: செப்டம்பர் 11 தாக்குதலால் பாதிக்கப்பட்ட பொழுதுபோக்கு பட்டியல் உலக வணிக மைய இரட்டைக்கோபுரம் (அ) 9/11 தாக்குதலைப்போன்ற நிகழ்வுகளுடன் கூடிய 2001 ஆம் ஆண்டுக்கு முன் தயாரிக்கப்பட்ட திரைப்படங்கள் மற்றும் தொலைக்காட்சி நிகழ்ச்சிகள் எடிட் செய்யப்பட்டு தொலைக்காட்சியில் மறு ஒளிபரப்பு செய்யப்பட்டன. உதாரணமாக த சிம்ப்சனஸ் த சிட்டி ஆப் நியூயார்க் வெர்சஸ் ஹோமர் சிம்ப்சன் என்ற நிகழ்ச்சியின் ஒரு பகுதி இது உலக வணிக மையத்தை நிகழ்விடமாக கொண்டிருந்தது.  
9/11 தாக்குதலுக்குப் பிறகு க்ளியர் சேனல் கம்யூனிகேசன்ஸ் (அமெரிக்காவின் 1000 க்கும் மேற்பட்ட வானொலி நிலையங்களின் உடைமையாளர்) பொருத்தமற்ற பாடல்கள் என ஒரு பட்டியலை வெளியிட்டது. பாடல்கள் தடை செய்யப்படாவிடினும் வானொலி நிலையங்கள் அவற்றை ஒலிபரப்பாமல் இருக்க அறிவுறுத்தப்பட்டன.  
நியூயார்க்கை அடிப்படையாகக் கொண்ட தி ஸ்ட்ரோக்ஸ் இசைக்குழு 2001 ல் வெளியிட்ட இஸ் தஸ் இட் என்ற பிரபலமான ஆல்பத்தில் ஒன்பதாவது ட்ராக் ஆக நியூயார்க் சிட்டி காப்ஸ் இருந்தது.  
அந்த ஆண்டில் ஜூன் மாதத்தில் ஆஸ்திரேலியாவில் வெளியான போது இருந்த இந்த ட்ராக் (தாக்குதலின் விளைவாக) அக்டோபர் 9ல் அமெரிக்கப் பகுதியில் வெளியிடப்பட்ட போது நியூயார்க் சிட்டி காப்ஸ் நீக்கப்பட்டு வென் இட்ஸ்டார்ட்டர்ட் சேர்க்கப்பட்டது.  
அமெரிக்க ராக் இசைக்குழுவான ஜிம்மி ஈட் வேல்ட் தனது மூன்றாவது ஆல்பத்தின் பெயரை ப்ளீட் அமெரிக்கன் என்பதில் இருந்து சுய தணிக்கைச் செயலாக மாற்றிக் கொண்டது.  
பிரித்தானிய இசைக்குழுவான புஷ் ம் தங்களுடைய தனிப்பாடலின் பெயரை ஸ்பீட் கில்ஸ் என்பதில் இருந்து த பீப்பில் வி லவ் என்று மாற்ற வேண்டிய கட்டாயம் ஏற்பட்டது. அவர்கள் தங்களின் கோல்டன் ஸ்டேட் என்ற ஆல்பத்தின் ஒரு விமானம் நடுவானில் பறப்பது போன்ற கலைப்படைப்பையும் மாற்றினர்.  
மற்றொரு பிரித்தானிய இசைக்குழுவான ஃபிடர்ன் பீஸ் பை பீஸ் என்ற பாடலின் வீடியோவும் மாற்றப்பட்டது. அசல் வீடியோ இசைக்குழுவினர் ஒரு நியூயார்க் வானளாவியில், உலக வர்த்தக மைய கட்டடத்தின் பின்னணியில் அருகில் விமானங்கள் பறக்கும் சூழலில் இசைப்பது போன்றும் பின்னர் கட்டடத்தின் ஜன்னல் வழியே இசைக் குழுவினர் குதிப்பது போன்றும் அமைக்கப்பட்டு இருந்தது.
# ஞாயிறு பள்ளி சமுதாயம்

**ஞாயிறு பள்ளி சமுதாயம்** (S*unday School Society*) என்பது ஞாயிற்றுக்கிழமை பள்ளிகளின் பிரித்தானிய சங்கம் ஆகும். இச்சங்கம் 1785 ஆம் ஆண்டு செப்டம்பர் 7 ஆம் நாள் வில்லியம் பாக்ஸ் (1736-1826) என்பவரால் நிறுவப்பட்டது.  
இந்த அமைப்பு ஒவ்வொரு ஞாயிற்றுக்கிழமையும் பள்ளி செல்லாத ஆயிரக்கணக்கான ஏழை மக்களுக்கு கல்வியைக் கொடுத்தது. இந்த சங்கம் ஏறக்குறைய 4000 பள்ளிகளை ஏற்படுத்தியது. தன் அமைப்பிற்கென விதிகளை வகுத்துக் கொண்டது. பாடப்புத்தகங்களை வழங்கியது. நிதி ஆதாரத்தை ஏற்படுத்திக் கொண்டது. இந்த அமைப்பின் மூலமாக தொழிற்சாலைகளில் பணிபுரியும் கல்வியறிவற்றவர்கள் அடிப்படைக் கல்வியறிவைப் பெற முடிந்தது.
# திருக்கொருக்குத்துறை மகாதேவர் கோயில்

**திருக்கொருக்குத்துறை மகாதேவர் கோயில்** என்பது திருச்சிராப்பள்ளி மாவட்டத்தில் தொட்டியம் ஒன்றியத்தில் சீனிவாசநல்லூரில் அமைந்துள்ளது.  
*குரங்குநாதர் கோயில்* என்பது காரணப் பெயராக விளங்குகிறது. திருக்கொருக்குத்துறை மகாதேவர் கோயில் என்பதே இக்கோயிலின் மூலப் பெயராகும். இது திருச்சிராப்பள்ளியில் இருந்து நாமக்கல் செல்லும் வழியில் சீனிவாசநல்லூர் என்ற ஊரில் உள்ளது. இக்கோயில் இவ்வூரின் மையப்பகுதியில் உள்ளது. சோழர் காலத்தில் உருவாக்கப்பட்ட இக்கோயில் இந்துக் கோயில் ஆகும்.  
இக்கோயில் 9ம் நூற்றாண்டில் முதல் பராந்தகச் சோழனால் கட்டப்பட்டது. இக்கோயிலின் வெளிப்புறச் சுவரில் சோழர் காலத்தில் பொறிக்கப்பட்ட கல்வெட்டுகள் காணப்படுகின்றன. சுற்றுச் சுவற்றில் தட்சிணாமூர்த்தி சிலை, விஷ்ணு சிலைகளும் உருவாக்கப்பட்டுள்ளன. இக்கோயில் தற்போது இந்திய தொல்லியல் துறையின் கட்டுப்பாட்டில் பாதுகாக்கப்படுகிறது.
# தாவரப் புவியியல்

***'தாவர புவியியல்***'  
தாவரப்புவியியல் வார்த்தை கிரேக்கத்தில் இருந்து உருவானது. - Phyto - தாவரம் geography என்பது - பரவல். தாவரப் புவியியல் என்பது பூமிப்பகுதியில் தாவரம் எவ்வாறு பரவிக் காணப்படுகிறது என்பதை பற்றிய ஒரு பிாிவு (தாவர புவியியல் என்பது அனைத்து பண்புகளின் அடிப்படையில் தாவர குழுமம் பரவியிறுத்தல் தனித்த தாவரத்தின் வளர்ச்சி இயல்பு geobotany என்பது தாவர புவியியலிருந்து வேறுபட்டு காணப்படுவது. பூமியில் புவிப்பரப்பில் தாவர வளர்ச்சிக்கு ஏற்றவாறு காணப்படுகிறது. தாவரப்புவியியல் என்பது உயிாிப்புவியியலின் ஒரு பகுதியாகும். தாவரப் புவியியலின் பரவிய ஒரு அமைப்பு இது ஜெர்மன் சொல் ஆகும். இது நான்கு பகுதியினை உள்ளடக்கியது. சுற்றுச் சூழல் தாவர குழுமம், தாவர பரவல் தோன்றுதல். தாவர புவியியல் இரண்டு பகுதிகளை உள்ளடக்கியது. சுற்றுச் சூழல் தாவரப் புவியியல், வரலாற்றுத் தாவர புவியியல். சுற்றுச் சூழல் தாவரப் புவியியல் என்பது தற்போது காணப்படும் உயிர் மற்றும் உயிரற்ற பொருட்கள் தாவர பரவலுக்கு எவ்வாறு தாக்கத்தினை ஏற்படுத்துகிறது என்பதைப் பற்றியது. வரலாற்று தாவர புவியியல் என்பது தாவரம் எவ்வாறு உருவானது, பரவியது, அழிவு நிலை சென்றது என்பதைப் பற்றியது.
# தாவரப் புவியியல்

## தாவரப் புவியியல் அடிப்படைத் தகவல்

தற்போது சிற்றினம் இருத்தல் அல்லது அழிந்திருத்தல், தாவர புவியில் ஒருங்கிருத்தல். தாவர அடிப்படைத் தகவல் சேகாிப்பு தாவரங்கள் வளர்ந்த விதம் பற்றியது.
# தாவரப் புவியியல்

## வரலாறு

தாவரப் புவியியல் என்பது நீண்ட ஒரு வரலாறு ஆரம்ப காலத்தில் புரூஸிய இயற்கையாளர் அலெக்ஸாண்டர் வான் ஹம்போல்ட் தாவர புவியியலின் தந்தை என அழைக்கப்படுகிறார். அலெக்ஸாண்டர் வான் ஹம்போல்ட் தாவர புவியியலை எண்ணிக்கை அடிப்படையில் அதன் பண்புகளை முன் எடுத்துக் கூறினார்.
# நாளமுள்ள சுரப்பி

நாளமுள்ள சுரப்பி<nowiki/>கள் பொருட்களை உற்பத்தி செய்து நாளங்கள்வழியாகஎபிதீலியத்தின் மேற்பரப்பில் சுரக்கின்றன. வியர்வை, உமிழ்நீர், பால், காது குரும்பி, கண்ணீர், எண்ணெய் மற்றும் சளி ஆகியவை நாளமுள்ள சுரப்பிகளுக்கு எடுத்துக்காட்டுகள் ஆகும்.மனித உடலில் உள்ள இரண்டு வகை சுரப்பிகளில் ஒன்று நாளமுள்ள சுரப்பிகள், மற்றொன்று நாளமில்லா சுரப்பி<nowiki/>கள். நாளமில்லா சுரப்பிகள் த ங்கள் சுரப்பை நேரடியாக இரத்த ஓட்டத்தில்சுரக்கின்றன. கல்லீரல் மற்றும் கணையம் ஆகியவை நாளமுள்ள மற்றும் நாளமில்லா சுரப்பிகளாக செயல்படுகின்றன. ஏனென்றால்இவற்றால் சுரக்கப்படும் பித்த நீர்மற்றும் கணைய நீர் நாளங்கள் வழியாக இரைப்பை குடல் பாதைக்கு செல்வதால் நாளமுள்ள சுரப்பியாகவும்பிற சுரப்புகள் நேரடியாக இரத்தத்திலும் கலப்பதால் நாளமில்லா சுரப்பியாகவும் செயல்படுகிறது.
# நாளமுள்ள சுரப்பி

## வகைப்பாடு

### அமைப்பு

நாளமுள்ள சுரப்பிகள் ஒரு சுரப்பிப் பகுதியையும், ஒரு குழாய் பகுதியையும் கொண்டிருக்கின்றன, அவற்றின் கட்டமைப்புகள் சுரப்பியை வகைப்படுத்த பயன்படுத்தப்படுகின்றன.
- நாளமுள்ள சுரப்பியின்குழாய் பகுதி கிளைத்தோ (கலவை என்று அழைக்கப்படுகிறது) அல்லது கிளைக்காமலோ (எளிய) காணப்படும்.
- சுரப்பிப் பகுதியை குழாய் அல்லது அழற்சி அல்லது இரண்டும் இணைந்தகலவையாக இருக்கலாம். சுரப்பிப் பகுதி பிரிவில் கிளைகள் இருப்பின், சுரப்பியானது ஒரு கிளைசார் சுரப்பி என்று அழைக்கப்படுகிறது.
# நாளமுள்ள சுரப்பி

## வகைப்பாடு

### வெளியேற்ற முறை

நாளமுள்ள சுரப்பிகள் - அபோகிரைன் சுரப்பிகள், ஹோலோகிரைன் சுரப்பிகள், அல்லது மெரோகிரைன் சுரப்பிகள் என அவற்றின் சுரப்புகள் வெளியேற்றப்படும் அடிப்படையில் பெயரிடப்படுகின்றன.
- மெரோகிரைன் சுரப்பு - செல்கள் எக்ஸோசைடோசிஸ் மூலம் அவற்றின் பொருட்களை வெளியேற்றுகின்றன; எடுத்துக்காட்டாக, கணைய அழற்சி செல்கள்.
- அபோகிரைன் சுரப்பு - செல் சவ்வின் ஒரு பகுதிவெளியேற்ற மொட்டுகளை கொண்டுள்ளது.
- ஹோலோகிரைன் சுரப்பு - முழு செல்லும் சிதைந்துஅதன் பொருட்கள் வெளியேற்றப்படுகின்றன. உதாரணமாக, தோல் மற்றும் மூக்கிலுள்ள எண்ணெய்சுரப்பிகள்.
# நாளமுள்ள சுரப்பி

## வகைப்பாடு

### விளைபொருள்வெளியேற்றம்

- நிணநீர் செல்கள் புரதங்கள், பெரும்பாலும் நொதிகளை வெளியேறுகின்றன. எடுத்துக்காட்டு; இரைப்பைத் தலைமை செல்கள் மற்றும் பனீத் செல்கள்
- சளி செல்கள் சளியைவெளியேற்றுகின்றன. எ.கா. புரூனர் சுரப்பிகள், உணவுப்பாதை சுரப்பிகள் மற்றும் பைலோரிக் சுரப்பிகள்
- கலப்பு சுரப்பிகள் புரதம் மற்றும் சளி ஆகிய இரண்டையும் வெளியிடுகின்றன.எ.கா; உமிழ்நீர் சுரப்பி; பரோடிட் சுரப்பியில் 20 சதவிகிதம் அதிகமாக நிணநீர் போன்றுஇருப்பினும், நாவடி சுரப்பி 5 சதவிகிதம் முக்கியமாக சளிச்சுரப்பியையும் மற்றும் 70 சதவிகிதம் கீழ்த்தாடை சுரப்பி கலப்பு, முக்கியமாக நிணநீர் போன்றசுரப்பியாகவும்உள்ளன.
# நாளமுள்ள சுரப்பி

## செயல்பாடுகள்

ஒவ்வொரு நாளமுள்ள சுரப்பிகளும் பல்வேறு வேறுபட்ட செயல்பாடுகளில் ஈடுபடுகின்றன. ஒவ்வொன்றின் செயல்பாடுகளும் உடலில் உள்ள தொடர்புடைய உறுப்பைப் பொறுத்து மாறுபடும். அனைத்து நாளமுள்ள சுரப்பிகளின் முக்கிய நோக்கமே, மனித உடலுக்கு ஏதேனும் ஒரு வழியில் உதவக்கூடிய பொருட்களை உருவாக்கி வெளியிடுவதாகும். அவை கீழ்க்கண்ட வழிகளில் உடலுக்கு உதவுகின்றன:  
- உண்ணும் உணவை சீரணிக்க,
- தேவையான ஊட்டச்சத்துக்களை உறிஞ்ச,
- உறுப்புகளின் உள் புறணியைப் பாதுகாக்க,
- உடல் வெப்பநிலையைக் கட்டுப்படாக வைத்திருக்க,
- மனித தலைமுடி மற்றும் சருமத்தை உயவூட்ட பயன்படுகிறது.
# நாளமுள்ள சுரப்பி

## மேலும்பார்க்க

- மனித உடல் சுரப்பிகள் பட்டியல்ம
- மனித தோல் அமைப்புக்குள் உள்ளசிறப்பு சுரப்பிகள் பட்டியல்
# மேலக்காவேரி வரதராஜப்பெருமாள் கோயில்

**மேலக்காவேரி வரதராஜபெருமாள் கோயில்** தமிழ்நாட்டில் தஞ்சாவூர் மாவட்டம், கும்பகோணம் அருகே மேலக்காவேரி என்னும் இடத்தில் அமைந்துள்ள வைணவக் கோயிலாகும்.
# மேலக்காவேரி வரதராஜப்பெருமாள் கோயில்

## அமைவிடம்

இக்கோயில் மேலக்காவேரியில் அமைந்துள்ளது.
# மேலக்காவேரி வரதராஜப்பெருமாள் கோயில்

## அமைப்பு

நுழைவாயிலிலுள்ள ராஜ கோபுரத்தைக் கடந்து உள்ளே செல்லும்போது பலி பீடம் காணப்படுகிறது. அடுத்துள்ள மண்டபத்தையடுத்து கருவறை உள்ளது. கருவறையில் மூலவர் வரதராஜபெருமாள் உள்ளார். அம் மண்டபத்தின் இடது புறத்தில் சீனிவாசப்பெருமாள், நம்மாழ்வார், ராமானுஜர், மதங்க மகரிஷி ஆகியோர் உள்ளனர். திருச்சுற்றில் அனுமார் சன்னதியும், பெருந்தேவித்தாயார் சன்னதியும் உள்ளன.
# மேலக்காவேரி வரதராஜப்பெருமாள் கோயில்

## இறைவன், இறைவி

இக்கோயிலில் உள்ள இறைவன் வரதராஜபெருமாள் ஆவார். இறைவி பூமிநீளாப்பெருந்தேவி ஆவார்.
# மேலக்காவேரி வரதராஜப்பெருமாள் கோயில்

## 12 கருட சேவை

கும்பகோணத்தில் சித்திரை மாதம் வளர்பிறையில் அமாவாசைக்கு அடுத்து வருகின்ற 3-ஆவது திதியான அட்சய திருதியையில் காலையில் இவ்விழா கொண்டாடப்பெறுகிறது. கும்பகோணத்திலுள்ள சார்ங்கபாணி, சக்கரபாணி, இராமஸ்வாமி, ராஜகோபாலஸ்வாமி, வராகப்பெருமாள், வெங்கட்ராயர் அக்ரகாரம் பட்டாபிராமர், மல்லுக தெரு சந்தான கோபாலகிருஷ்ணன், நவநீதகிருஷ்ணன், புளியஞ்சேரி வேணுகோபால சுவாமி, மேலக்காவேரி வரதராஜபெருமாள், நவநீதகிருஷ்ணன், சோலையப்பன் தெரு ராமசுவாமி ஆகிய 12 வைணவ கோயில்களைச் சேர்ந்த உற்சவப் பெருமாள் சுவாமிகள் கருட வாகனத்தில் புறப்பட்டு பெரிய கடைத் தெருவில் ஒரே இடத்தில் எழுந்தருளுகின்றனர்.
# மேலக்காவேரி வரதராஜப்பெருமாள் கோயில்

## குடமுழுக்கு

21 மார்ச் 2005 திங்கட்கிழமை (தாரண வருடம் பங்குனி 8ஆம் நாள்) மற்றும் 2 நவம்பர் 2015 திங்கட்கிழமை (மன்மத வருடம் ஐப்பசி 16) ஆகிய நாள்களில் குடமுழுக்கு நடைபெற்றது.
# வேட்டான் குளம்

**வேட்டான் குளம் (Vettangulam)**
தமிழ்நாடுமாநிலத்தில் நெமிலி ஊராட்சியில் அமைந்துள்ள ஒரு சிறிய கிராமமாகும்.இது அரக்கோணம் தொகுதியைச் சார்ந்ததாகும். இந்த கிராமத்தில்948 மக்கள் வாழ்கின்றனர். இது வேலூர் மாவட்டத்தில் அமைதியான கிராமங்களுள் ஒன்றாகும். இந்த கிராமத்தின் கல்வியறிவு 63 விழுக்காடு ஆகும்.
# புளோரிடா பல்கலைக்கழகத்தின் தொடர்ச்சியான கல்விப் பிரிவு

**புளோரிடா தொலைதூர பல்கலைக்கழக தொலைவு மற்றும் தொடர் கல்வி** (*University of Florida Division of Continuing Education*)
அலுவலகம் புளோரிடாவின் கெய்ன்ஸ்விலுள்ள கிழக்கு வளாகத்தில் அமைந்துள்ளது. இந்த பிரிவானது 40 ஆண்டுகளுக்கு முன்னர் நிறுவப்பட்டது. ஆனால் பல்கலைக்கழகம் 1919 முதல் தொலைதூரக் கல்விக் பாடபிாிவுகளை வழங்கிவருகிறது. இன்று, தொலைதூர மற்றும் தொடர் கல்வி அலகு, புளோரிடா பல்கலைக்கழகத்தின் தொலைதூரக் கல்வி கழகத்திற்கான செயலூக்கமான ஆதரவை வழங்குகிறது. மேலும் தொலைதூரக் கற்றல் படிப்புகள் மற்றும் திட்டங்களை நிர்வகிக்கிறது. யுஇன் வளாகத்தின் பாரம்பரிய எல்லைகளுக்கு அப்பாற்பட்டு கல்வி அணுகல் மற்றும் சிறப்பம்சங்களை விரிவாக்குவதில் கல்வி அலகுகளுக்கு உதவ தொலைதூர மற்றும் தொடர் கல்வி அலகின் முதன்மை இலக்கு ஆகும்.
# புளோரிடா பல்கலைக்கழகத்தின் தொடர்ச்சியான கல்விப் பிரிவு

## இலக்கு

தொடர்ச்சியான கல்விப் பிரிவின் நோக்கம், உயர் கல்வி வாய்ப்புகளை அளிப்பது மட்டுமல்லாது பல்வோறு பழமை அல்லாதமாணவா்களுக்கு அணுகுமுறைகளை வழங்குவதாகும். ஒட்டுமொத்தமாக, இந்த கல்வித் திட்டங்கள் இளங்கலை, பட்டதாரி, தொழில்முறை மட்டத்தில் பல்வேறு தொடர்ந்த கல்வித் திட்டங்களுடன் பழமையற்ற மாணவர்களிடம் பூர்த்தி செய்கிறது. பெரும்பாலான கல்வித் திட்டங்கள் மற்றும் படிப்புகள் ஆகியவை உழைக்கும் மாணவர்களின் தேவைகளுக்கு ஏற்ப, அட்டவணையை தயாாித்து இணையத்தளத்தில்வழங்கிவருகிறது.
# சிறுநீர்க்குறைவு நோய்

**சிறுநீர்க்குறைநோய்** (*Oliguria*) அல்லது *(hypouresis)* ("போதாத சிறுநீர்" என்று பொருள்படும் இரு பெயர்கள்) சிறுநீரின் குறைவான வெளியீடு ஆகும். மனிதர்களில், இது மருத்துவ நிலையில், ஒரு நாளுக்கு 80 மில்லிக்கு மேற்பட்டும் 400 மில்லிக்கு குறைவாகவும் உள்ள நிலை என வரையறுக்கப்படுகிறது. குறைவான சிறுநீர் வெளியேற்றத்தால் நீர்வறட்சி அறிகுறி, [ சிறுநீரகப்பொய்த்தல், குருதிப் பருமன்குறை அல்லது கலநீர்மமிகை அதிர்ச்சி, மிகை ஊடுபரவல் மிகைச்சர்க்கரை கொழுப்புச் சிதையா நிலை நோய்த்தொகை (HHNS)]], பல்லுறுப்பு செயலிழப்பு நோய்த்தொகை, சிறுநீரடைப்பு/சிற்நீர்தேக்கம், நீரிழிவு கொழுப்பமிலமிகை (DKA)]], pre-eclampsia, சிஊநீர்த்தடத் தொற்றுகள் ஆகிய நிலைமைகள் உருவாகலாம்.  
இதற்கு அப்பால் சிறுநீரின்மைநோய்(அனூரியா) அமைகிறது. இது சிறுநீர் இல்லாதிருப்பதைக் காட்டுகிறது, இது மருத்துவ நிலையிலலொரு நாளுக்கு 80 அல்லது 100 மில்லி என வரையறுக்கப்பட்டுள்ளது.